CELEX: 31994R1555
Language: el
Date: 1994-06-30 00:00:00
Title: ΚΑΝΟΝΙΣΜΟΣ (ΕΚ) αριθ. 1555/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση του κανονισμού (ΕΟΚ) αριθ. 394/70 για τις λεπτομέρειες εφαρμογής της χορηγήσεως επιστροφών στην εξαγωγή της ζάχαρης

Avis juridique important

|

31994R1555

ΚΑΝΟΝΙΣΜΟΣ (ΕΚ) αριθ. 1555/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση του κανονισμού (ΕΟΚ) αριθ. 394/70 για τις λεπτομέρειες εφαρμογής της χορηγήσεως επιστροφών στην εξαγωγή της ζάχαρης  

Επίσημη Εφημερίδα αριθ. L 166 της 01/07/1994 σ. 0052 - 0052 Φινλανδική ειδική έκδοση: Κεφάλαιο 3 τόμος 66 σ. 0038  Σουηδική ειδική έκδοση: Κεφάλαιο 3 τόμος 66 σ. 0038 

ΚΑΝΟΝΙΣΜΟΣ (ΕΚ) αριθ. 1555/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση του κανονισμού (ΕΟΚ) αριθ. 394/70 για τις λεπτομέρειες εφαρμογής της χορηγήσεως επιστροφών στην εξαγωγή της ζάχαρηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 133/94 (2), και ιδίως το άρθρο 19 παράγραφος 7,  Εκτιμώντας:  ότι, μετά την τροποποίηση του άρθρου 1 παράγραφος 2 του κανονισμού (ΕΟΚ) αριθ. 1785/81, δυνάμει του άρθρου 19 παράγραφος 2 του ιδίου κανονισμού, το σιρόπι ινουλίνης είναι δυνατόν να λάβει, ενδεχομένως, επιστροφή κατά την εξαγωγή- ότι πρέπει, συνεπώς, να  προσαρμοστεί ο κανονισμός (ΕΟΚ) αριθ. 394/70 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1021/94 (4)- ότι, ιδίως για το καθεστώς των συναλλαγών, πρέπει να εφαρμοσθούν στο σιρόπι ινουλίνης οι ίδιες διατάξεις, mutatis mutandis, όπως και στην ισογλυκόζη έχοντας υπόψη τη μεγάλη ομοιότητα μεταξύ των δύο προϊόντων- ότι, σε ένα πρώτο στάδιο, χωρίς ωστόσο να  προδικάζονται άλλα κατάλληλα μέτρα που θα ληφθούν μεταγενέστερα, πρέπει εφεξής να προβλεφθούν τα ανώτατα όρια, ιδίως η περιεκτικότητα σε φρουκτόζη και σε πολυσακχαρίτες ή σε ορισμένα άλλα ζάχαρα του προϊόντος αυτού ώστε να είναι δυνατή ενδεχομένως η  χορήγηση της επιστροφής στο μόνο πραγματικό προϊόν ως έχει- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στον κανονισμό (ΕΟΚ) αριθ. 394/70 προστίθεται το ακόλουθο άρθρο 13β:  "Άρθρο 13β Η επιστροφή κατά την εξαγωγή για τα προϊόντα που αναφέρονται στο άρθρο 1 παράγραφος 1 στοιχείο η) του κανονισμού (ΕΟΚ) αριθ. 1785/81 μπορεί να χορηγηθεί στα προϊόντα:  - που λαμβάνονται άμεσα μετά την υδρόλυση της ινουλίνης ή της ολιγοφρουκτόζης,  - που έχουν περιεκτικότητα κατά βάρος σε ξηρή κατάσταση τουλάχιστον 80 % φρουκτόζης και - των οποίων η συνολική περιεκτικότητα κατά βάρος σε ξηρή κατάσταση σε πολυσακχαρίτες και σε ολιγοσακχαρίτες, συμπεριλαμβανομένης της περιεκτικότητας σε δι- ή τρισακχαρίτες, δεν υπερβαίνει το 8,5 %."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 22 της 27. 1. 1994, σ. 7.  (3) ΕΕ αριθ. L 50 της 4. 3. 1970, σ. 1.  (4) ΕΕ αριθ. L 112 της 3. 5. 1994, σ. 13.